Document ID: 32004R1494

A BIZOTTSÁG 1494/2004/EK RENDELETE
(2004. augusztus 23.)
a Németország lobogója alatt közlekedő hajóknak a nagy ezüstlazacra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet (2) előírja a nagy ezüstlazacra vonatkozó kvótát a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint a nagy ezüstlazacnak az V., VI. és VII. ICES statisztikai alterület (közösségi vizek és harmadik országok szuverenitása és joghatósága alá nem tartozó vizek) vizeiből, német zászló alatt hajózó vagy Németországban nyilvántartott tengerjáró hajókról való halászata 2004. június 30-tól tilos. Ezáltal tanácsos ezt a dátumot figyelembe venni,
ELFOGADTA EZT A RENDELETET:
1. cikk
A nagy ezüstlazacnak az V., VI. és VII. ICES statisztikai alterület (közösségi vizek és harmadik országok szuverenitása és joghatósága alá nem tartozó vizek) vizein Németország lobogója alatt közlekedő vagy Németországban bejegyzett hajókról történő fogásai úgy tekinthetők, hogy a Németország számára a 2004. évre kitűzött kvótát kimerítették.
E rendelet alkalmazásának időpontjától kezdve tilos a nagy ezüstlazacnak az V., VI. és VII. ICES statisztikai alterület (közösségi vizek és harmadik országok szuverenitása és joghatósága alá nem tartozó vizek) vizein Németország lobogója alatt közlekedő vagy Németországban bejegyzett hajókról történő halászata csakúgy, mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet 2004. június 30-án alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 23-án.

Labels: 8
18
6